এক অভিনব প্রতিবাদ দেখা গেল মেদিনীপুর শহরে৷ টাকা না থাকায় বেশিরভাগ সময়েই বন্ধ থাকা এটিএম কাউন্টারের সামনে ফুল মালা দিয়ে শ্রদ্ধা জানিয়ে শোকপালন করলেন গ্রাহকরা৷ এটিএমের অপমৃত্যু হয়েছে বলে আত্মার শান্তি কামনাও করলেন তাঁরা৷ 
 রিজার্ভ ব্যাঙ্ক বা কেন্দ্রীয় সরকারের পক্ষ থেকে আশ্বাস দিলেও নোট নিয়ে দুর্ভোগ কাটছেই না৷ বেশিরভাগ এটিএম-ই বন্ধ থাকছে। এই পরিস্থিতিতে মেদিনীপুর শহরের একটি বন্ধ থাকা এটিএম কাউন্টারের সামনে অভিনব পদ্ধতিতে প্রতিবাদ জানিয়ে নিজেদের ক্ষোভ উগরে দিলেন গ্রাহকরা৷
আরও পড়ুন
দেশে কি শুরু হল নতুন এক ‘পরব’?
এটিএম-এ টাকা আনতে ঘটা করে পুজো রাজ্যে! কোন দেবতার আরাধনা?
মঙ্গলবার বেলা ১১টা নাগাদ দেখা যায়, মেদিনীপুর শহরের কেরানিতলা চক লাগোয়া অ্যাক্সিস ব্যাঙ্কের সামনে ভিড়৷ সামনে গেলে দেখা যায়, ওই ব্যাঙ্কের সামনে বহু গ্রাহক সংলগ্ন এটিএম কাউন্টার বন্ধ দেখে ক্ষোভ দেখাচ্ছেন৷ তার পরেই, বন্ধ এটিএম রেখে কী হবে— এই প্রশ্ন তুলে কয়েকজন ‘মৃত’ এটিএম-এর দেহটি সরাতে বলেন৷ ব্যাঙ্ক কর্তাদের সামনেই শুরু হয় শোকপালন।
ভিডিও ১

 
ভিডিও ২